Iphikles

Iphikles oli vanakreeka mütoloogias Teeba ülikute Amphitryoni ja Alkmene poeg ja Heraklese vend.

Zeus võttis endale Amphitryoni kuju ning sigitas Alkmenega Heraklese. Samal ööl sigitas õige Amphitryon temaga Iphiklese, kes sündis päev hiljem. Mõne allika järgi oli vendadel ka õde Eurydike.

Iphiklese poeg oli Iolaos, kes aitas Heraklest mitme vägiteo juures.

Iphikles hukkus Kalydoni metsseajahil. Kui metssiga oli ümber piiratud ja nägi, et põgenemisteed pole, tormas ta umbropsu meestesumma ja jõudis enne surma tappa kaks jahimeest, nende seas Iphiklese.

Kategooria:Vanakreeka mütoloogia tegelaskujud